Document ID: 31998R0395

KOMMISSIONENS FORORDNING (EF) Nr. 395/98 af 19. februar 1998 om ændring af forordning (EØF) nr. 2807/83 om nærmere bestemmelser for registrering af oplysninger om medlemsstaternes fangster
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), senest ændret ved forordning (EF) nr. 2635/97 (2), særlig artikel 19e, stk. 5, og
ud fra følgende betragtninger:
Ved Rådets forordning (EF) nr. 779/97 (3) er det fastsat, at der pr. 1. januar 1998 skal indføres en ordning for forvaltning af fiskeriindsatsen i Østersøen;
Rådets forordning (EF) nr. 2635/97 har ændret forordning (EØF) nr. 2847/93 med henblik på overholdelse af ordningen for forvaltning af fiskeriindsatsen i Østersøen;
disse ændringer vedrører bl.a. bestemmelserne om registrering af oplysninger om fiskeriindsatsen i logbogen;
i Kommissionens forordning (EØF) nr. 2807/83 (4), senest ændret ved forordning (EF) nr. 2945/95 (5), fastlægges de nærmere bestemmelser for registrering af oplysninger om medlemsstaternes fangster;
i overensstemmelse med artikel 19e, stk. 5, i forordning (EØF) nr. 2847/93 skal der fastsættes gennemførelsesbestemmelser vedrørende registreringen af fiskeriindsatsen i logbogen med henblik på at iværksætte den ordning for forvaltning af fiskeriindsatsen, der er omhandlet i forordning (EF) nr. 779/97;
følgelig bør forordning (EØF) nr. 2807/83 ændres;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur -
UDSTEDT FØLGENDE FORORDNING:
Artikel 1
I forordning (EØF) nr. 2807/83 foretages følgende ændringer:
1) I artikel 1a, stk. 1, indsættes følgende tekst efter udtrykket »Rådets forordning (EF) nr. 685/95«:
»og i artikel 1 i Rådets forordning (EF) nr. 779/97 (*)
(*) EFT L 113 af 30. 4. 1997, s. 1.«
2) I bilag VI a
- indsættes følgende tekst i kolonnen »Målartgrupper«:
TABELPOSITION
- indsættes følgende tekst i kolonnen »Fiskeriindsatsområde«:
»T: IBSFC-områder (underafsnit 22-32)
U: Forvaltningsenhed 3 (*)
(*) Omfatter underafsnit 29, 30 og 31 nord for breddegraden 59°30 'N.«
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Den anvendes fra den 1. juli 1998.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. februar 1998.

Labels: 12
18
6